Пăрачкав районĕ
Пăрачкав районĕ, — Чăваш Енĕн кăнтăр-хĕвеланăçĕнче вырнаçнă район. Район администрациĕ Шупашкартан 150 çухрăмра ларакан Пăрачкав салинче вырнаçнă. Район лаптăкĕ 1116,9 км2 танлашать, ку вăл республикăн 6,1%.

Пăрачкав районĕн чикки Чулхула облаçĕпе Мордва Республикин çумĕпе иртет. Çавăн пекех Пăрачкав районĕпе юнашар Çĕмĕрле, Йĕпреç тата Улатăр районĕсем вырнаçнă.

Çутçанталăк 
Район чăваш платоĕ çинче вырнаçнă. Чи çӳллĕ вырăн районăн кăнтăр-хĕвеланăç енче тинĕс шайĕнчен 243 метр çӳллĕшĕнче вырнаçнă. Çĕр айĕнчи пурлăхсенчен кунта торф, керамика япалисене кăларма юрăхлă суглиноксем, кирпĕч тума юрăхлă тăмсем, стройкăсенче усă куракан хăйăр, доломитсем пур.

Районĕн тĕп юханшывĕ — Сăр. Сăр района иккĕне пайлать, унăн хĕрринче чылай кӳлĕ.

Халăх йышĕ 
1999 çул пуçламăшĕнче районта 18,6 пин ял çынни пурăннă. 1 тăваткал çухрăм çине 15,1 çын çеç килет. 74% — вырăссем, 21% — мордва халăхĕсем шутланаççĕ. Ытти халăхсем сайра тĕл пулаççĕ. Районта пурĕ 39 ял, вăтамран вĕсенче 493 çын пурăнать.

Администрациллĕ пайлану 
 Алвеле ял тăрăхĕ 
 Анастасовоял тăрăхĕ 
 Кудеиха ял тăрăхĕ 
 Куславкка ял тăрăхĕ 
 Мишуково ял тăрăхĕ 
 Никулин ял тăрăхĕ 
 Октябрьски ял тăрăхĕ 
 Пăрачкав ял тăрăхĕ 
 Рындин ял тăрăхĕ 
 Семёновски ял тăрăхĕ 
 Сиява ял тăрăхĕ 
 Сыреç ял тăрăхĕ

Паллă çынсем 
 Алатырцев Владимир Иванович, вырăс çыравçи.
 Бусыгин Николай Иванович, чăваш сăвăçи.
 Викторов Юрий Васильевич, график, ӳнер пĕлӳçи.
 Воронов Василий Дмитриевич, ӳнерçĕ.
 Жакова Вера Николаевна, вырăс çыравçи.
 Ильина Валентина Александровна, вырăс çыравçи, сăвăçи, тăлмач.
 Каракачков Николай Прокопьевич, ӳнерçĕ.
 Краснов Иван Георгиевич, вырăс сăвăçи, çар журналисчĕ.
 Куторкин Андрей Дмитриевич, ирçĕ çыравçи.
 Лебедев Константин Васильевич, вырăс çыравçи.
 Мишутин Николай Степанович, вырăс прозăçи.
 Мухин Василий Петрович, хор дирижёрĕ, вĕрентçĕ.
 Пиняев Иван Данилович, ирçĕ сăвăçи, прозăçи, критик.

Вуламалли

Каçăсем 

Чăваш Енĕн районĕсем